Το Dolby Atmos είναι μια τεχνολογία ήχου που δημιουργεί μια καθηλωτική εμπειρία ακρόασης, όπου νιώθεις ότι σε περιβάλλει ο ήχος. Οι συνδρομητές του Apple Music που χρησιμοποιούν την πιο πρόσφατη έκδοση του app σε iPhone, iPad, Mac ή Apple TV μπορούν να ακούσουν χιλιάδες τραγούδια Dolby Atmos, χρησιμοποιώντας οποιαδήποτε ακουστικά. Όταν ακούς μουσική με συμβατά ακουστικά Apple ή Beats, ή με τα περισσότερα ακουστικά Bluetooth, η μουσική Dolby Atmos αναπαράγεται αυτόματα όταν είναι διαθέσιμη για κάποιο τραγούδι. Για άλλα ακουστικά, χρησιμοποίησε το μενού Ρυθμίσεις > Μουσική > Ήχος και όρισε το Dolby Atmos στη λειτουργία Always On. Μπορείς επίσης να ακούσεις μουσική Dolby Atmos χρησιμοποιώντας τα ενσωματωμένα ηχεία σε μια συμβατή συσκευή iPhone, iPad, MacBook Pro, MacBook Air ή iMac, ή συνδέοντας το Apple TV 4K σου σε ένα από τα ακόλουθα: ένα συμβατό Dolby Atmos sound bar, έναν δέκτη AV με ενεργοποιημένη τη λειτουργία Dolby Atmos ή μια τηλεόραση που υποστηρίζει τον ήχο Dolby Atmos. Για την πλήρη λίστα συμβατών συσκευών, μπες στην ιστοσελίδα support.apple.com/el-gr/HT212182.